钦定古今图书集成/明伦汇编/闺媛典/第280卷 > 皇清十三 > 李继汉母毛氏
## 钦定古今图书集成/明伦汇编/闺媛典/第280卷 > 皇清十三 > 李继汉母毛氏

按《吉水县志》：毛氏，李继汉母。年十六而嫁，生继汉而孀。家贫多难，或劝改适，不从。日勤女事，以佐家食。子稍长，所与往还，非端必戒勿近。邑令沈摩青慕继汉名，命执经。值继汉丧偶，将继娶，摩青厚遗之。继汉以白于母，氏曰：“亟谢之，毋累沈公清德。” 顺治初，遇寇，被刺几毙，寻亦无恙，一夕口念弥陀数声而卒。